ফের ছোটপর্দায় মিমি চক্রবর্তী

কলকাতা: এক দশকেরও বেশি সময় আগে টেলিপর্দায় ‘গানের ওপারে’ ধারাবাহিকে ‘পুপে’ চরিত্রে নজর কেড়েছিলেন আট থেকে আশির। সেই চরিত্র আজও সকলের মনে দাগ কাটে মিমি চক্রবর্তী (Mimi Chakraborty )। ওই ধারাবাহিক শেষ হওয়ার পর আর সেভাবে মিমিকে ছোটপর্দায় দেখেননি দর্শক। দীর্ঘদিন পরে, সেই ছোটপর্দাতেই ফিরছেন অভিনেত্রী মিমি।কোনও নতুন ধারাবাহিকে অভিনয় করতে চলেছেন মিমি?

‘গানের ওপারে’-র পরে ফের ছোটপর্দায় মিমি চক্রবর্তী। জানা গেল, কোনও ধারাবাহিক নয়, সান বাংলার শো, ‘লাখ টাকার লক্ষ্মীলাভ’-এ অতিথি হিসেবে আসতে চলেছেন তিনি। ২৩ তারিখ, অর্থাৎ সরস্বতী পুজোর দিনে মুক্তি পাচ্ছে মিমি অভিনীত সিনেমা, ‘ভানুপ্রিয়া ভূতের হোটেল’। সেই ছবির প্রচারেই, সুদীপ্তার এই শো-এ আসছেন মিমি।মহিলাদের নিয়ে সান বাংলায় শুরু হয়েছিল ‘লাখ টাকার লক্ষ্মীলাভ’। এই শো ইতিমধ্যেই বেশ জনপ্রিয়তা পেয়েছে। তবে ১ ফেব্রুয়ারি থেকে এই শো সন্ধ্যে ৬টার বদলে ৭টা থেকে দেখা যাবে। সিজন ২-এর মাসিক ফিনালে অর্থাৎ জানুয়ারি ফিনালেতে উপস্থিত থাকবেন মিমি চক্রবর্তী।