মিমিকে বলছি এর শেষ দেখে আমি ছাড়ব, হুঙ্কার তনয় শাস্ত্রীর

বনগাঁ: গত ২৫ জানুয়ারি বনগাঁয় হেনস্থার শিকার হয়েছিলেন অভিনেত্রী মিমি চক্রবর্তী (Mimi Chakraborty)। অভিনেত্রীকে হেনস্থার অভিযোগে বৃহস্পতিবার অনুষ্ঠানের আয়োজক তনয় শাস্ত্রীকে গ্রেফতার করে পুলিশ। জানা গিয়েছে, বৃহস্পতিবার গোপালগঞ্জ এলাকায় তনয়ের বাড়িতে গিয়ে তাঁকে গ্রেফতার করে পুলিশ। শুক্রবার বনগাঁ আদালতে নিয়ে যাওয়ার সময়ে তাঁর বিরুদ্ধে ওঠা অভিযোগের বিরুদ্ধে মুখ খোলেন তনয় শাস্ত্রী (Tanay Shastri)। তিনি বলেন, মিমি বলেছেন শেষের শুরু আমিও এর শেষ দেখে ছাড়বো। আর এরপরে যদি কিছু হয় তাহলে উনি উনার প্রভাব খাটিয়ে করতে চাইছেন। মিমিকে বলছি এর শেষ দেখে আমি ছাড়ব, অভিনেত্রীকে হুঁশিয়ারি দিলেন শাস্ত্রী।

গত ২৫শে জানুয়ারি বনগাঁর নয়া গোপালগঞ্জ এলাকায় মিমি চক্রবর্তীর একটি সাংস্কৃতিক অনুষ্ঠান ছিল সেখানে দেরি অনুষ্ঠান ছিল সেখানে দেরি করে যাওয়ায় ১২টা ১০ মিনিটে অনুষ্ঠান শেষের কথা ঘোষণা করেন কর্তৃপক্ষ।মিমির পরিবেশনায় বাধা দেন এবং তাঁকে মঞ্চ থেকে নেমে যেতে বলেন।এরপরে মিমি চক্রবর্তী অপমানিত বোধ করেন এবং পরের দিন বনগাঁ থানা একটা অভিযোগ করেন। সেই অভিযোগের ভিত্তিতে গতকাল তনয় শাস্ত্রীকে ডেকে পাঠাতে গেলে পুলিশ হামলার মুখে পড়ে এই ঘটনায় মোট তিনজন গ্রেফতার হয়। আজ শুক্রবার তনয়ের শাস্ত্রী সহ বাকি দুজনকে বনগাঁ আদালতে তোলা হচ্ছে বনগাঁ আদালতে তোলা হয়। এদিন তনয় শাস্ত্রী বলেন, এই ঘটনায় অপমানিত বোধ করেছেন তিনি। তাঁর অভিযোগ, ‘মিমি চক্রবর্তী নিজের ক্ষমতা দেখাচ্ছেন। একজন মায়ের সাধককে অপমান করছেন তিনি।’

আরও পড়ুন: স্কুলে স্কুলে পর্যাপ্ত শিক্ষক নিয়োগের দাবিতে SFI-এর বিকাশভবন অভিযান

তাঁর আরও দাবি, অভিনেত্রী মিমি চক্রবর্তী সামান্য বিষয় নিয়ে ইচ্ছাকৃত ভাবে তাঁকে হয়রানি করছেন। এই ঘটনার শেষ দেখে ছাড়বেন বলেও দাবি করেছেন তনয়। তাঁর দাবি করেন, অভিনেত্রীকে হেনস্থা করা হয়নি। বরং তাঁকে সসম্মানেই অনুষ্ঠান শেষ করতে দেওয়া হয়েছে। তাঁর দাবি, অভিনেত্রীর নিরাপত্তা রক্ষীরাই অনুষ্ঠানে আসা সাধারণ মানুষকে ধাক্কা দেন এবং মারধর করেন।